L-Istatwarju Karlu Darmanin . sihio Cassar L-isem ta' Karlu Darmanin hu marbut ma' diversi xogħlijiet artistiċi mill-isbaħ. Dan l-istatwarju hekk popolari bix- xogħlijiet li wettaq jinsabu mxerrdin fil-gżejjer Maltin b'mod speċjali ġewwa l-Knejjes kif ukoll fit-toroq Maltin meta jilbsu l-libsa tal-festa waqt iċ- ċelebrazzjonijiet tal-festi fl-ibliet u l-irħula. Bla dubju, Karlu Darmanin jibqa' mfakkar għal xogħol ta' statwi fil- kartapesta. Jingħad li din is-sengħa waslet Malta min Sqallija lejn nofs is- SIĠĠIEWI FESTIVAL BRASS BAND 8 SOCIAL CLUB GSesta QDO/F Arti mill-aktar interessanti u bla dubju arti ta' paċenzja kbira. Darmanin, magħruf bħala Karlozzu, ħadem fuq li ħadem, stinka fuq li stinka sabiex fix-xogħol fil-kartapesta jibqa' mfakkar bħala 'Il-Prinċep tal-Istatwarji Maltin: L-istatwi li ħadem leħqu livell għoli ferm f'dik li hija arti, f'dik li hija anatomija u f'dak li hu panneġġjar. Id- dettalji ta' kull statwa li kienet toħroġ mill-bottega tiegħu kienu jkunu statwi ttrattati sal-iċken dettal. Hawn, Karlu fittex it-teknika u ħadem fuq stil mill- aktar devozzjonali fil-figuri li ħoloq. Karlu poġġa enfażi fuq il-ħlewwa fl- uċuh u pożi sempliċi u movimenti mill- anqas. Pero' waqt it-tiftix tiegħi sibt xi kritika fuq l-istess Darmanin. Jingħad li Darmanin kien ġieli juża l-istess forma tal-wiċċ, allura nsibu diversi xebħ fl- istatwi li ħarġu minn idejn Darmanin. Karlu Darmanin twieled fl-Isla fit-30 ta' Awwissu 1825 minn Ġużeppi u Marija, xebba Cumbo. Tgħammed l-għada fl- istess Parroċċa Kolleġġjata ta' Marija Bambina. Karlu kien it-tieni wild wara Ġanni li kien 6 snin akbar minnu. Ta' min jinnota li missieru kien marmista. L-edukazzjoni u l-ewwel taħriġ tiegħu ħadhom ġewwa l-ħanut ta' missieru ikompli f'paġna 139 137 Ġuzeppi taħt l-isem Giuseppe Darmanin e Figli fi Triq il-Vitorja fl-Isla. Kienu jaħdmu l-irħam u lapidi. Kienu jgħinu wkoll lil Karlu fix-xogħol tal-kartapesta. Fil-fatt nafu wkollli oħt Karlu bl-isem ta' Marija, kienet timmudella għall-figuri tal-persunaġġi nisa bibbliċi u qaddisin. Aktar tard, Karlu kien jimmudella statwi fuq martu jew it-tfal tiegħu wkoll. Ta' 23 sena żżewweġ lil Annette (magħrufa bħala Anna), xebba Readv minn Ħal Għaxaq li kellha 15-il sena. Huma żżewġu nhar is-27 ta' Frar 1848 ġewwa l-Knisja Parrokkjali ta' Ħal Għaxaq. Ix-xogħol beda ġej u beda jagħmlu popolari u għaldaqstant ma waqaf qatt jaħdem u jsebbah diversi Knejjes u toroq matul il-festi tradizzjonali tagħna. Karlu u Annette kellhom familja kbira…10 subien u 6 ibniet. Is-16-il wild kienu: Emanuele, Francesco, Marija Carmela, Ġużeppi, Cesare, Ġużeppi, Ġiovanni, Gugliemo, Ġeraldo, Marija Josefa, Marija Vittoria, Francesca, Enrico, Lucia, Renaldo u Marija Carmela. Karlu Darmanin ħadem diversi xogħlijiet — għal mxerrdin. Il-lista ma tieqaf qattl Hu d-dover tagħna li nkomplu ngħarrfu lil ta' warajna l-importanza tal-patrimonju artistiku kbir li ħalla Darmanin. Ibda mill-Għargħur fejn ħadem statwa ta' San Ġużepp, għall-Parroċċa tan-Naxxar ħadem 4 statwi żgħar imma ħelwin ta' San Tumas, Sant'Antnin ta' Padova, il-Madonna ta' Lourdes u Sant'Anna. Parroċċi L-istatwa tad-Duluri fil-Parroċċa tas-Siġġiewi Anke f'Ħal Balzan insibu statwa żgħira ħelwa ta' San Ġużepp li kienet saret fl-1825 fi żmien il-Kappillan Dun Mikelanġ Borg (1816-1848). U xi ngħidu għall-istatwi tal-Kunċizzjoni li jinsabu fil-Parroċċi ta' San Ġorġ f'Ħal Qormi u f'Ħal Tarxien rispettivament. Ma nistgħux ma nsemmux statwi tal- Madonna tar-Ruzarju li: Darmanin ħoloq f'Ħad-Dingli, għall-Qrendi, għall-Mellieħa, għan-Naxxar, għall-Ħal Qormi San Ġorg u għaż-Żurrieq. Statwa li mhix komuni iżda ssibha biss f'Ħal Qormi msejħa l-Anġlu tal-Blandun. Din tintuża waqt il-funzjoni tal-Vġili tal-Għid is-Sibt filgħaxija. Ħaqqu kull tifħir Darmanin għall-wiċċ mill-isbaħ tal-Anġlul Jingħad li fi żmien Darmanin, biex jirreferu għal xi tifel jew tifla sabiħa SIĠĠIEWI FESTIVAL BRASS BAND 8 SOCIAL CLUB Gosta DO1F u gustuża, missirijietna kienu jgħidu lit- tfal 'qisek anġlu ta' Darmanin' Daqshekk kienu sbieħ l-uċuh ta' Darmanintt Dan jagħmlu artist uniku u kbirl U rridu nsemmu li Darmanin ħalla 3 statwi titulari, dejjem xogħol artistiku u mill-aqwa fil-kartapesta. L-istatwa tas- Salvatur li saret fl-1864 għall-Parroċċa ta' Ħal Lija, l-istatwa ta' San Gejtanu għall-Parroċċa tal-Ħamrun li saret fl- 1885 u l-istatwa ta' San Ġiljan għall- Parroċċa li ġġib l-istess isem tal-Patrun li saret fl-1893. Bla dubju huma 3 statwi kapolavuri ta' idejn Darmanin. Karlu Darmanin kien awtur ukoll ta' statwa ta' festa sekondarja … l-istatwa tal-Madonna ta' Lourdes tal-Qrendi li saret fl-1878. Insibu wkoll zewġ statwi li kienu jintażaw bħala statwi titulari. Dawn huma ta' San Leonardu f'Ħal Kirkop kif ukoll ta' Santa Margerita ġewwa s-Sannat. L-istatwa ta' San Leonaedu kienet saret fl-1877 u nbidlet fl-1949 ma' statwa oħra (tal-injam) li nġiebet minn Franza. L-istatwa tinsab ġewwa s-Sagristija tal-Knisja Parrokkjali. Dik ta' Santa Margerita kienet saret fl-1863 u ntużat sal-1890. U xi ngħidu għall-festi ta' barral Dan hu wkoll patrimonju Malti li jsebbaħ it-toroq Malti fil-jiem. tal-festa. Insemmi wħud; fin-Naxxar naraw statwa ta' Ġuditta, ferm prominenti armata matul il-festa tal- Vitorja li ssir fl-istess lokalita. Fil-Mosta Darmanin ħalla t-timbru tiegħu bi statwi li jintramaw taħt iz-zuntier tar-Rotunda. SIĠĠIEWI FESTIVAL BRASS BAND 8. Interessanti hu l-fatt li l-istatwa ta' San Ġwakkin kien immudellha fuqu nnifsu stess. Statwa li togħġobni ferm, għax hija oriġinali għall-aħħar, tintrama fi Triq l-Ifran Ħal Lija għall-festa tas-Salvatur. Din hija ta' Ġesu' qed jitlob l-ilma lis- Sammaritana ħdejn il-bir. Meta niġu għal dak li għamel Darmanin f'dak li għandu jirrigwarda l-Ġimgħa l-Kbira hu wieħed rikk, vast u anke ġieli innovattiv. Dan jingħad għal diversi vari…ibda bl-istatwa ta' Ġuda jbus lil Kristu li tinsab fil-Parroċċa San Ġorg f'Ħal Qormi li għamilha fl- 1908. Din it-tip ta' vara kienet xi ħaġa ġdida għall-purċissonijiet li kienu qed jirrankaw ġmielhom f'pajjizna u fatt ieħor interessanti dwar din l-istatwa hu li saret sena u nofs qabel mewtu. Anke f'Bormla nsibu innovazzjoni fl-istatwa ta' l-Ort għax poġġa żewġ anġli minflok il-wieħed li mdorrijin naraw. Ta' sehmu wkoll fi statwi fl-Isla, f'Għargħur, fiż- Żejtun, f'Ħal Luqa u f'Ta' Ġieżu fir- Rabat u fil-Belt Valletta. L-ibliet tal-Mosta u l-Ħamrun flimkien mal-irħula tal-Qrendi, Ħal Kirkop u Ħal Lija żammew ħaj l-isem ta' Karlu Darmanin billi semmew triq għal dan il-ġenju artist Malti li sal-lum għadu jsebbaħ u jseddaq l-arti f'pajjiżna. Karlozzu fis-Siġġiewi Għall-grazzja t'Alla, is-Siġġiewi wkoll jgawdi xogħolijiet ta' Karlu Darmanin. L-istatwa ta' San Ġużepp, Darmanin ikompli f'paġna 140 L-istatwa ta' San Ġużepp u l-Kurċifiss fil- ġenb fil-parroċċa tas-Siġġiewi. ħadimha fis-sena 1889 filwaqt li ħadem ukoll l-istatwa tad-Duluri. Din ħadimha fis-sena 1869. Ma' dawn iż-żewġ statwi, Darmanin ħadem ukoll il-Kurċifiss u żewġ Anġli adoraturi li jintużaw mas-Sepulkru. Jingħad ukoll li l-10 qaddisin li jintużaw għall-festa ta' San Nikola fuq l-artal maġġur, ħarġu minn idejn Darmanin. Din l-ipoteżi hija minħabba x-xebh ma' appostli oħra simili li ħadem għall-Parroċċi oħra. L-armar ta' barra wkoll igawdi ħidmet Darmanin għax l-anġli ta' fuq iz-zuntier huma xogħlu wkoll. Il-lista tkomplil Imma jien ħa jkolli nieqaf hawn. Minkejja dan ix-xogħol kollu mill-idejn bieżla ta' Darmanin, ix-xogħol xorta waħda dejjem ħareġ ta' kwalità…ta' livell: Darmanin miet fl-età sabiħa ta' 84 sena fis-26 ta' Novembru 1909. Jinsab midfun fiċ- Ċimiterju Marija Addolorata fil-qabar tal-Fratellanza tat-Trinità. Hija grazzja kbira li aħna werrieta ta' opri mill-aktar artistiċi ta' dan l-artist Malti… il-famuż Karlu Darmanin. Maltin Bħalna (2006). Programm Radjofoniku. Grazzi Dale Sammut u Victor Caruana. Tlugħ ta' San Nikola fuq il-Kolonna Il-Ġimgħa 22 ta' Ġunju 2018 Xħin il-Marċ jasal ħdejn il-Każin nassistu għat tlugħ ta' San Nikola fuq il- kolonna u jindaqq l-innu 'Insellmulek San Nikola' Nistednukom tattendu ghal-din il- manifestazzjoni li biha nagħtu tislima xierqa lil San Nikola. SIĠĠIEWI FESTIVAL BRASS BAND 8.